KLASA:

URBROJ:
Osijek, 1. ožujka 2023. godine

Na temelju članaka 43. i 124. stavka 3. Statuta Filozofskog fakulteta u Osijeku – pročišćeni tekst i članka 19. Pravilnika o nagrađivanju nastavnika, suradnika i nenastavnog osoblja – pročišćeni tekst dekan prof. dr. sc. Ivan Trojan objavio je dana 1. ožujka 2023. godine

**POZIV ZA PODNOŠENJE PRIJEDLOGA**

**ZA NAGRADU ZA ZNANOST ZA 2022. GODINU**

**1. Ovim se pozivom prikupljaju prijedlozi za nagradu za znanost u sljedećim kategorijama:**

* **Nagrada za znanstveni rad za dva istaknuta znanstvena rada objavljena u 2022. godini**
* **Nagrada za znanstvenu monografiju objavljenu u 2022. godini**

**2. Kandidat za nagradu za znanost može se kandidirati sam, može ga kandidirati pojedinac ili skupina znanstvenika.**

**3. Prihvatljivi kandidati za nagradu za znanost svi su zaposlenici Fakulteta s ugovorom o radu na suradničkom, znanstveno-nastavnom i nastavnom radnom mjestu, te umirovljeni profesori, koji su unatrag tri godine koje prethode godini u kojoj se dodjeljuje nagrada imali ugovor o radu s Fakultetom na znanstveno-nastavnom i nastavnom radnom mjestu.**

**4. U postupku evaluacije razmatrat će se isključivo stručni i znanstveni radovi i monografije koje su na mrežnim stranicama Hrvatske znanstvene bibliografije pridružene Filozofskom fakultetu u Osijeku.**

**5. Potpisani i urudžbirani prijedlozi sa svim potrebnim prilozima predaju se na za to predviđenom obrascu dostupnom na mrežnim stranicama Fakulteta e-poštom na** **hvrkic@ffos.hr** **najkasnije do 7. travnja 2023. godine.**

**6. Pristigle prijedloge razmatra Povjerenstvo za dodjelu nagrada za znanost sukladno kriterijima i potkriterijima propisanim Pravilnikom o nagrađivanju nastavnika, suradnika i nenastavnog osoblja – pročišćeni tekst i donosi Mišljenje u kojemu dekanu predlaže kandidate za dodjelu nagrade za znanost u određenoj kategoriji.**

**7. U slučaju da dva ili više kandidata ima jednaki ukupni broj bodova, Povjerenstvo može brojčano i sadržajno obrazložiti davanje prednosti kombinaciji kriterija, na koju se stavlja naglasak u Strategiji znanstvenih istraživanja Fakulteta, i time predložiti najuspješnijeg kandidata za dodjelu Nagrade.**

**8. U slučaju da u jednoj godini samo jedan znanstveni rad ispunjava minimalne uvjete, u toj će se godini dodijeliti samo jedna nagrada za znanstveni rad. U slučaju da u jednoj godini niti jedan znanstveni rad ili niti jedna monografija ne ispunjavaju minimalne uvjete, u toj se godini neće dodijeliti nagrada za znanstveni rad ili nagrada za znanstvenu monografiju.**

**9. Minimalni uvjet za dodjelu nagrade za znanstveni rad je ostvarenih 25 bodova i zastupljenost bodova u najmanje dva od ukupno tri kriterija. Minimalni uvjet za dodjelu nagrade za znanstvenu monografiju je ostvarenih 15 bodova.**

**10. Dekanova odluka o dodjeli nagrade za znanost u određenoj kategoriji bit će uručena nagrađenicima pisanim i usmenim putem.**

**11. Nagrada za znanost isplaćuje se u sljedećim neto iznosima:**

* **Nagrada za znanstveni rad za dva istaknuta znanstvena rada objavljena u 2022. godini – 300 eura po radu.**
* **Nagrada za znanstvenu monografiju objavljenu u 2022. godini – 500 eura.**

**DEKAN**

**prof. dr. sc. Ivan Trojan**